KNDS Deutschland

A KNDS Deutschland (korábban Krauss-Maffei Wegmann) gépgyártó vállalat Németországban. Különböző harci járműveket, fegyvereket, felszereléseket és alkatrészeket gyárt. Története A Krauss-Maffei cég 1931-ben jött létre két müncheni vállalat, az 1838-ban alapított Maffei és az 1860-ban alapított Krauss & Co. egyesülésével. Mindketten már korábban Németország vezető mozdonygyárai közé tartoztak, de ezen kívül más gőzüzemű járműveket, és belső égésű motorral szerelt mozdonyokat és autóbuszokat is gyártottak az 1950-es években. Ezután a Buderus-konszernhez (K.F.Flick-konszern) tartoztak. A cég 1989 és 1996 között fokozatosan a Mannesmann-konszernhez került, majd 1999-ben egyesült a Mannesmann DEMAG AG-vel Mannesmann Demag Krauss Maffei AG néven. A Mannesmann Demag Krauss Maffei AG-t a Mannesmann-csoport Vodafone-hoz kerülése miatt a Siemens AG-nak adták el. Eleinte a Siemens-csoport tagjaként működő Atecs Mannesmann AG-hoz tartozott, mígnem 2002-ben eladták az amerikai KKR befektetői társaságnak. Már az 1930-as években készítettek lánctalpas és páncélos járműveket. A második világháború során az üzemet teljes mértékben hadianyaggyártás, többek között harckocsik készítésére állították át. Az NSZK létrejöttét követő újrafegyverkezés során ismét megindult a haditechnikai termelés. 1963-ban a Krauss-Maffei megkapta az engedélyt a Leopard harckocsik (1979-től a Leopard 2-vel váltották fel) gyártására. 1976-túl a Gepard légvédelmi gépágyús páncélos gyártását kezdték meg tízéves fejlesztési munka után. A Krauss-Maffei Wehrtechnik GmbH 1999-ben egyesült a hadianyag-gyártó kasseli Wegmann & Co. céggel Krauss-Maffei Wegmann GmbH néven. A két cég között már korábban is szoros volt a kapcsolat, így a Wegmann számos Krauss–Maffei-harckocsi fegyvertornyát szállította. 2015-ben a KMW összeolvadt a Nexter francia hadiipari óriásvállalattal, létrehozva ezzel a KMW+Nexter Defense Systems nevű holdingot. 2024. április 8-án az egységes márkaarculat kialakítása végett a KMW+Nexter Defense Systems átnevezte magát KNDS-re, a Krauss-Maffei Wegmannt KNDS Deutschlandra, míg a Nexter Systemst KNDS France-re. A KNDS Deutschland termékei Leopard 1 harckocsi (már nincs gyártásban) Leopard 2 harckocsi PzH 2000 önjáró löveg Gepard önjáró légvédelmi gépágyú (már nincs gyártásban) Dingo 1 & 2 páncélozott gépkocsi Panzerschnellbrücke 2 hídvető harckocsi GTK Boxer páncélozott gyalogsági harcjármű MARS tüzérségi rakétarendszer, sorozatvető AGM / Donar automatizált önjáró löveg (fejlesztés alatt) Mungo ESK páncélozott gépkocsi Leguan hídvető harckocsi Puma – páncélozott gyalogsági harcjármű Fennek – páncélozott felderítő gépkocsi FLW100 / FLW200 / FLW200+ További információk A KNDS Deutschland honlapja (németül) (angolul) Irodalom Alois Auer (Hrsg.): Krauss-Maffei. Lebenslauf einer Münchner Fabrik und ihrer Belegschaft. Bericht u. Dokumentation von Gerald Engasser. 3K-Verlag, Kösching 1988, ISBN 3-924-94019-3, (Schriftenreihe des Archivs der Münchner Arbeiterbewegung e.V. 1). Krauss-Maffei AG, München, Presse und PR in Zusammenarbeit mit dem Hermann Merker Verlag GmbH, Fürstenfeldbruck (Hrsg.): Krauss Maffei – 150 Jahre Fortschritt durch Technik – 1838−1988. Hermann Merker Verlag GmbH, Fürstenfeldbruck 1988, ISBN 3-922404-07-3. Galéria Jegyzetek